A mexikói válogatottban először 22 évesen, 2012. október 16-án lépett pályára egy Salvador elleni világbajnoki selejtezőn, majd ezután még számos más selejtezőn és barátságos mérkőzésen szerepelt. 2013-ban egy mérkőzésen játszott a konföderációs kupán is, majd a következő évben a világbajnokság keretébe is bekerült, sőt, Mexikó minden vb-meccsén pályára is lépett. Majdnem végigjátszotta a 2015-ös CONCACAF-aranykupát is, amelyet a válogatott meg is nyert.